ICOR

UAB ICOR – lietuviško kapitalo koncernas, viena didžiausių įmonių grupių regione. Grupei priklauso virš 100 įmonių, dirbančių komunalinių paslaugų, statybų, pramonės ir energetikos, prekybos naftos produktais, nekilnojamo turto plėtros srityse.

ICOR įmonės veikia trijuose žemynuose, daugiau nei 10 šalių. Įmonių produktai ir paslaugos tiekiamos rinkai, kurią sudaro virš 60 valstybių. Dirba virš 6,8 tūkstančio darbuotojų.

Apyvarta 
Įmonių grupės ICOR apyvarta 2016 m. sudarė 386 mln. eurų, 2017 m. – 370 mln. eurų, 2018 m. prognozė – 558 mln. eurų.

Istorija 

Koncerno ištakose komandos branduolį sudarė 4 teisininkai ir 1 finansininkas (universiteto studentai) – visi iš Lietuvos miestelių, provincijos. 1997 m. prie koncerno prisidėjo dar du Andriaus Janukonio vaikystės draugai.

ICOR veiklą pradėjo 1990 m įsteigus tarptautinių vežimų konsultacijas teikiančią firmą „Rubikon“. Šios firmos savininkai tuo metu tebebuvo Vilniaus universiteto studentai.

Įmonė 1992 m. pirmoji Lietuvoje pradėjo prekiauti dujų skaitikliais, o nuo 1996 m. – vandens ir šilumos skaitikliais, juos diegė gamino, o šiuo metu juos ir eksportuoja.

1992 m. „Rubikon” įsigijo įmonę „Prodimpeksas“ ir pradėjo prekiauti statybos ir apdailos medžiagomis, jas (o taip pat buitines prekes) importuodama iš užsienio.

1997 m. įkurta bendrovė „Rubikon apskaitos sistemos“. Ji 1999 m. Lietuvos gyventojams bei įmonėms pradėjo teikti pastatų ūkio valdymo paslaugas.

2003–2004 m. buvo suformuota įmonių grupė „Rubicon group“. 2004 m. pastatyta visuomeninės paskirties „Siemens arena“, buvo pirmoji grupės pramogų srities įmonė, vėliau šalia arenos atidarytas „Vichy“ vandens pramogų parkas, laimėtas konkursas valdyti universalią areną Panevėžyje.

2005 m. grupės apyvarta siekė apie 311 mln. litų, ikimokestinis grupės pelnas – apie 24 mln. litų. Sparčiausiai vystosi pramonės, ekologijos ir bioenergetikos bei komunalinio ūkio sritys, kuriose dirba didžioji dalis „Rubicon group“ įmonių.

Koncernui „Rubicon group“ ne kartą buvo metami kaltinimai dėl įtakos bei ryšių su Vilniaus miesto politikais, veiklos nesąžiningumu. 2005 m. gruodžio 1 d. tą klausimą tyrusi Seimo laikinoji komisija paskelbė išvadas, kad koncerno „juodojoje buhalterijoje“ bei telefoniniuose pokalbiuose minimas „abonentas“ yra Vilniaus miesto meras Artūras Zuokas, kuris gali būti susijęs su koncernu korupciniais ryšiais.

2010 m. Rimantas Bukauskas, Arūnas Mačiuitis ir Remigijus Lapinskas pardavė visas valdytas akcijas likusiems keturiems akcininkams ir įsigijo 100 proc. „Siemens“ arenos, bilietų platinimo bendrovės „Tiketa“ bei įmonės „Panevėžio arena“, užsiimančios „Cido“ arenos operavimu, akcijų.

Valdyba 
 Valdybos pirmininkas Andrius Janukonis.
 Vadybos narys Gintautas Jaugielavičius.
 Vadybos narys Linas Samuolis.
 Generalinis direktorius Artūras Gudelis.

ICOR“ valdybą sudaro 3 nariai (kartu ir koncerno akcininkai, turintys po lygiai akcijų): Andrius Janukonis, Gintautas Jaugielavičius ir Linas Samuolis.

„Rubicon group“ valdybą sudarė 7 nariai (kartu ir koncerno akcininkai, turintys po lygiai akcijų): Andrius Janukonis, Linas Samuolis, Remigijus Lapinskas, Gintautas Jaugielavičius, Darius Leščinskas, Rimantas Bukauskas, Arūnas Mačiuitis.

Bendrovės 
Komunalinės paslaugos:
 „City Service“, pastatų ūkio priežiūra. „City Service“ įmonių grupė veikia visoje Lietuvoje, Latvijoje, Lenkijoje, Ispanijoje ir Rusijoje. Šios bendrovės klientai yra daugiabučiai gyvenamieji namai, finansinės bendrovės, prekybos centrai, parduotuvės, administraciniai pastatai.

Pramonė:
 „Axis Industries“ – didžiausia pramonės ir energetikos projektus įgyvendinanti įmonių grupė Lietuvoje, kurios padaliniai šiuo metu veikia Vilniuje, Kaune, Klaipėdoje, Panevėžyje, Šiauliuose, Mažeikiuose ir Kazlų Rūdoje (sukurta 2006 metais, sujungus „Katrą“, „Limatiką“ ir „Kazlų Rūdos metalą“).  Antrinės „Axis Industries“ įmonės yra „Axis Power“, „Axis Technolgies“.

Nekilnojamasis turtas:
 „Realco“ – bendrovė, užsiimanti stambių nekilnojamojo turto projektų vystymu Bendrovė Vilniuje pastatė daugiabučių namų gyvenvietę „Ozo parkas“, esančią Verkių seniūnijai priklausančioje 60 ha teritorijoje, besiribojančioje su Ozo, Kalvarijų ir Geležinio Vilko gatvėmis. Vilniuje „Realco“ šiuo metu plėtoja daugiabučių namų kvartalus „Linkmenų ežerai“ ir „Žvėryno panoramos“. Šventojoje ant jūros kranto bendrovė vysto projektą „Šventosios vartai“.

Pramogos:
 DELFI sporto centras – nuo 2017 m. Vilniuje veikiantis modernus daugiafunkcinis sporto centras. Čia įrengta 16 badmintono aikštelių, 4 uždaros paplūdimio tinklinio ir paplūdimio teniso aikštelės, 2 teniso kortai, sukurta virš 400 m² ploto universali treniruočių erdvė.
 „Vandens parkas“ – bendrovė, valdanti Vilniuje esantį „Vichy“ vandens parką.

'''Atsinaujinantys energijos šaltiniai:
 „Bionovus“ – biokuro gamybos ir ekologijos verslo bendrovė, ruošianti efektyviam naudojimui atsinaujinančius energijos šaltinius ir plėtojanti kitus stambius ekologinius projektus.

Kanapių pluošto gamyba: 

 „Natūralus pluoštas“ 2019 m. Kėdainių LEZ‘e atidarė pluoštinių kanapių stiebelių apdorojimo gamyklą. Fabriko produkcija – kanapių pluoštas, spaliai ir granulės.

Šaltiniai

Nuorodos 
 Oficiali „ICOR“ tinklavietė (lt, en)

Lietuvos prekybos įmonės
Lietuvos pramonės įmonės